Kauno troleibusai

**Kauno troleibusai** pradėjo kursuoti 1965 m. gruodžio 31 d. Dabar keleivių vežimo ir aptarnavimo paslaugas troleibusais Kaune teikia **[[Kauno autobusai|UAB „Kauno autobusai“]]**. iš viso yra 15 maršrutų. Taip pat eksploatuojamas Aleksoto funikulierių.

## Istorija

1963 m. Kauno miesto vykdomasis komitetas priima sprendimą statyti troleibusų depą Žemuosiuose Šančiuose, kontaktinius tinklus, o 1965 m. gruodžio 31 d. baigta 50 vietų depo ir traukos pastotės bei 19,6 km kontaktinio tinklo statyba. 8 troleibusai pradėjo vežti keleivius maršrutu „Panemunė–Rotušė.“. 1967 m. pastatytos troleibusų linijos Savanorių pr. 1968–1969 m. pastatyti troleibusų kontaktiniai tinklai Taikos pr., Tvirtovės al., Draugystės g., Tunelio g., K. Baršausko g., Kovo 11-osios g. Troleibusų skaičius pasiekė 110 vnt. 1971–1975 m. vyko troleibusų depo rekonstrukcijos, išplėtimo darbai, pritaikant 125 troleibusų aptarnavimui. 1976 m. Pradėtas troleibusų eismas Vilijampolėje. 9 troleibusų maršrutais keleivius vežė apie 160 troleibusų. 1985 m. Troleibusų maršrutai pasiekė naujus Kalniečių ir Eigulių mikrorajonus P. Lukšio g., S. Žukausko g., Šiaurės pr. 1991 m. troleibusai pradėjo kursuoti V. Krėvės pr. 1997 metais atidarytas antrasis 175 vietų depas Eiguliuose. 1998 m. pirkti paskutiniai nauji troleibusai „Škoda 14 Tr“. 1999–2000 m. nupirkti du nauji „PNTKM/Jelcz“ troleibusai. 2000 metais nutiesta troleibusų linija Pramonės pr., maršrutų kiekis pasiekia 16. 2004 metais nutiestos kontaktinio tinklo linijos Neries kr., Varnių ir Nuokalnės gatvėse. 2006–2007 m. miestą pasiekė 42 nauji troleibusai „Solaris Trollino 12AC“. Tais pačiais metais miesto gatvėse įrengta ir naujų čekiškų elektroninių iešmų. 2013 m. pradėta tiesti nauja kontaktinio tinklo linija Parodos ir K. Petrausko gatvėmis. 2014 m. AB „Autrolis“ prijungta prie UAB „Kauno autobusai“.

2016 m. nupirkti 7, o 2017 m. – 8 naudoti 18 metrų Berkhof Premier AT18 troleibusai iš Olandijos miesto Arnhemo. 2018 m. spalio 3 d. pasirašyta sutartis su „Solaris Bus & Coach S.A.“ dėl 85 naujų 12 metrų Solaris troleibusų. Senieji Škoda 14Tr troleibusai tapo gatvės meno parodos "Atia senienos, labas naujienos! " eksponatais, nudažant juos nuotaikingais piešiniais.

Troleibusų skaičius praeityje:Troleibusų skaičius dabar:

* Solaris Trollino 12 – 127, kurių vidutinis amžius 7,05 m., eksploatuojami visi;
* Berkhof Premier A – 15, kurių vidutinis amžius 19,47 m., keli jau nebeeksploatuojami;
* Škoda 14-Tr – likę 5 nenaudojami, jų vidutinis amžius 34,2 m.

(2022 m. gruodžio 31 d. duomenimis)

## Maršrutai

### Maršrutai 1977 m.

1977 m. Kauno miesto troleibusai važinėjo šiais maršrutais:
* 1: Kauno pilis – Panemunė
* 2: Kauno pilis – Klinika
* 3: Kauno pilis – Draugystės pr.
* 4: Kauno pilis – Petrašiūnai (per Raudonosios Armijos pr.)
* 5: Kauno pilis – Geležinkelio stotis – Petrašiūnai
* 6: Klinika – Tilto g. (Panemunė)
* 7 ir 7a – žiediniai (važinėjo priešingomis kryptimis): Geležinkelio stotis – Baršausko g. – LTSR 25-mečio g. – Raudonosios Armijos pr. – Senamiestis – Vilijampolė – Senamiestis – Donelaičio g. – Lenino pr. – Geležinkelio stotis

## Nuorodos
* Kauno viešasis transportas
* Oficialus UAB „Kauno Autobusai“ puslapis
* Nacionalinės viešojo transporto keleivių asociacijos tinklaraštis